দেশের প্রধানমন্ত্রীর মুখোমুখি বলিউডের এক ব্যস্ত অভিনেত্রী। একই ফ্রেমে ধরা পড়লেন দু’জনে। কিন্তু সেই ছবি নিয়েই শোরগোল সোশ্যাল মিডিয়ায়। ট্রোল হলেন পরিণীতি। কিন্তু কেন? কী কারণে মজা করা হচ্ছে পরিণীতিকে নিয়ে? 

এই বিষয়ে অন্যান্য খবর

চরম ‘দুর্ব্যবহার’-এর শিকার পরিণীতি! ঘটনার ভিডিও নিজেই পোস্ট করলেন তিনি


সম্প্রতি বলিউডের বেশ কয়েকজন তারকার সঙ্গে সাক্ষাৎ করেছিলেন নরেন্দ্র্ মোদী। সেই সাক্ষাতের ছবি ক’দিন ধরেই ঘুরছে সোশ্যাল মিডিয়ায়। সেই ছবিগুচ্ছের একটি ছবিই এবার ভাইরাল। সেই ছবিতে ট্রোল হলেন নায়িকা। এই সেই ছবি—

An honour yesterday 🙏 @narendramodi pic.twitter.com/YIYjGR2XM2
— Parineeti Chopra (@ParineetiChopra) January 20, 2019

ছবিতে দেখা যাচ্ছে নরেন্দ্র মোদী তাঁর দিকে করমর্দনের হাত বাড়াচ্ছেন। কিন্তু পরিণীতি পালটা হাত না বাড়িয়ে নমস্কার করছেন। নেটিজেনদের কৌতূহল, কেন পরিণীতি মোদীর সঙ্গে করমর্দন করলেন না? সেই নিয়ে নানা কৌতুকপূর্ণ মন্তব্য লক্ষ করা যাচ্ছে। 
অবশ্য এই প্রথম নয়। এর আগেও একাধিক বার ট্রোলড হয়েছেন পরিণীতি। সম্প্রতি ‘নমস্তে ইংল্যান্ড’ ছবির প্রোমোশনে একটি পোশাক পরার কারণেও তাঁকে ট্রোল করা শুরু করেন নেটিজেনরা।